কেন্দ্ৰীয় সংসদীয় পৰিক্ৰমা দপ্তৰ মন্ত্ৰী অনন্ত কুমাৰৰ দেহাৱসান আজি পুৱা বেংগালুৰুৰ শংকৰ কৰ্কট হাস্পতালত ৫৯ বছৰত পৰলোকপ্ৰাপ্তি ঘটে। কেন্দ্ৰীয় মন্ত্ৰীগৰাকী দীৰ্ঘদিন ধৰি কৰ্কট ৰোগত আক্ৰান্ত হৈ আছিল। মৃত্যুৰ কিছুদিন পূৰ্বে মন্ত্ৰী অনন্ত কুমাৰক ভেণ্টিলেটৰত ৰখা হৈছিল।
আনহাতে, কেন্দ্ৰীয় মন্ত্ৰীগৰাকীৰ নশ্বৰ দেহ চিকিৎসালয়ৰ পৰা বেংগালুৰুৰ লালবাগ ৰোডত থকা তেওঁৰ 'সুমেৰা' বাসগৃহলৈ নিয়া হ'ব। পুৱা ৮ বজাৰ পৰা পৰিয়ালৰ লোকে শ্ৰদ্ধাঞ্জলি জনোৱাৰ পাছত কেন্দ্ৰীয় মন্ত্ৰী অনন্ত কুমাৰৰ নশ্বৰদেহ বেংগালুৰুৰ নেশ্যনেল কলেজ চৌহদত ৰাজহুৱা শ্ৰদ্ধাঞ্জলি জ্ঞাপনৰ বাবে ৰখা হ'ব। ইয়াতে পুৱা ৯ বজাৰ পৰা সকলোৱে শ্ৰদ্ধাঞ্জলি জনাব পাৰিব।
কেন্দ্ৰীয় মন্ত্ৰী অনন্ত কুমাৰ ১৯৯৬চনৰ পৰা কৰ্ণাটকৰ দক্ষিণ বেংগালুৰু লোকসভাৰ পৰা প্ৰতিনিধিত্ব আগবঢ়াই আহিছিল। দক্ষিণ ভাৰতক প্ৰতিনিধিত্ব কৰা অনন্ত কুমাৰ বিজেপিৰ এগৰাকী নীতি নিৰ্দ্ধাৰক পৰ্যায়ৰ নেতা হিচাপে পৰিচিত।
কেন্দ্ৰীয় মন্ত্ৰীগৰাকীৰ মৃত্যুত দেশৰ প্ৰধানমন্ত্ৰী নৰেন্দ্ৰ মোদী, গৃহমন্ত্ৰী ৰাজনাথ সিং, ৰাষ্ট্ৰপতি ৰামনাথ কোবিন্দ, বৈদেশিক মন্ত্ৰী সুষমা স্বৰাজ, প্ৰতিৰক্ষা মন্ত্ৰী নিৰ্মলা সীতাৰমন, মানৱ সম্পদ বিভাগৰ মন্ত্ৰী প্ৰকাশ জাৱৰেকাৰকে ধৰি বিভিন্নজনে গভীৰ শোক প্ৰকাশ কৰিছে।
কেন্দ্ৰীয় মন্ত্ৰী কুমাৰৰ মৃত্যুত অসমৰ বিত্ত মন্ত্ৰী হিমন্ত বিশ্ব শৰ্মাইয়ো টুইটাৰযোগে শোকপ্ৰকাশ কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
